Bwakinyi tanwitanyinaa mbalo yanwibungilaa bu kipwilo?
Mu Bible, mwaku wa mu kina Greke wabadi balule ingi nsaa bu “kipwilo” awupushisha kisaka kya balangwidi, ta nshibo yabebungilaa.
Banda kutala kino kileshesho: nsaa ibaadi Mpoolo mutumibwa mufundjile beena Kidishitu ba ku Looma mukanda, bayimwine Akwilase na Priska aye nkwamba dingi shi: “Semaayi dimo beena kipwilo abebungaa kwabo.” (Beena-Looma 16:5) Mpoolo tabaadi na lukalo lwashi lwimuno lwaaye lwende kwi mashibo nya. Anka, baadi ayimuna bantu—kakongye kabadi akebungila mu yaaya nshibo. *
Byabya pamutwe pa kwitanyina mbalo ya lulangwilo bu kipwilo, atwiyitanyinaa bu: “Nshibo ya Bufumu.”
Bwakinyi bu “Nshibo ya Bufumu ya Batemwe ba Yehowa”?
Kwi myanda ibungi ayilesha bwakinyi dyadya eshina ndilombane:
Yaaya mbalo yabadi bebakye nshibo, sunga bu mbalo ya kwibungila.
Atwibungaa bwa kulangwila Yehowa, Efile Mukulu e mu Bible, na bwa kutuusha bu kamonyi, sunga kushinkamisha myanda yaaye.—Misambo 83:19; Yeeshaya 43:12.
Atwibungaa dingi bwa kulonga myanda itale Bufumu bw’Efile Mukulu, bubakwile Yesu.—Mateo 6:9, 10; 24:14; Luuka 4:43.
Atukwitamina bwashi ofikye mu kutala Nshibo ya Bufumu i pepi noobe na wemwene mushindo aukunkushaa Batemwe ba Yehowa bisangilo byabo.
^ par. 3 Bino bishima dingi abisanganyibwa mu mukanda wa 1 Beena-Kodinto 16:19; Beena-Kolose 4:15; na Filemone 2.
BWA KUUKA INGI MYANDA
BISANGILO/LULANGWILO
Nkinyi akikitshikaa ku Nshibo ya Bufumu?
Banda kutwela mwanka, na wemwene obe nabeene.
lua_Latn lua_Latn bem_Latn bem_Latn bem_Latn bem_Latn lua_Latn bem_Latn bem_Latn bem_Latn kmb_Latn bem_Latn lua_Latn bem_Latn bem_Latn